wannaphong/clean_thaiwikipedia huggingface dataset:
# สรณวรรธ พิชัยรณรงค์สงคราม
สรณวรรธ พิชัยรณรงค์สงคราม ชื่อเล่น แบ่งปัน หรือ ปัน
เป็นนักร้อง นักแต่งเพลงชายชาวไทย เป็นที่รู้จักจากผลงานเพลง KRYPTONITE ที่มียอดวิวกว่า 160 ล้านวิว และ เพลง DAY ONE ที่มียอดวิวกว่า 90 ล้านวิว ปัจจุบันเป็นศิลปินในค่าย Universal Music Thailand

 ประวัติ 
สรณวรรธ พิชัยรณรงค์สงคราม เกิดเมื่อวันที่ 29 กันยายน พ.ศ. 2546 เขาสืบเชื้อสายมาจาก พลตรี พระยาพิชัยรณรงค์สงคราม จากฝั่งบิดา ปันเรียนในระดับอนุบาลที่โรงเรียนเซนต์ฟรังซีสเซเวียร์ จบการศึกษาระดับมัธยมต้นที่โรงเรียนสวนกุหลาบวิทยาลัย นนทบุรี ก่อนจะย้ายมาเรียนต่อที่โรงเรียนสวนกุหลาบวิทยาลัยในระดับมัธยมปลาย จากนั้นได้ลาออกจากโรงเรียนสวนกุหลาบวิทยาลัยและสอบเทียบวุฒิ ม.6 และสอบติดมหาวิทยาลัยศิลปากร หลักสูตรดุริยางคศาสตร์บัณฑิต วิชาเอกดนตรีเชิงพาณิชย์ เข้าปฐมนิเทศและลาออก เขาได้เข้าร่วมเป็นสมาชิกแก๊ง YARBCREW ในนาม PUNYARB เป็นกลุ่มนักดนตรีและโปรดิวเซอร์รุ่นใหม่ ที่สร้างผลงานแนวเพลง แร็พ ฮิปฮอป และ อาร์แอนด์บี ต่อมาเขาได้ออกมาทำเพลงในนาม PUN 
ปันโด่งดังในวงการดนตรีไทยจากผลงานเพลง “Kryptonite"สไตล์เพลงมีความอัลเทอร์เนทีฟ อินดี้ป็อป ที่เขาเองโชว์ฝีมือในการเขียนเนื้อร้อง และทำนองเอง เนื้อหาเพลงเปรียบเทียบความรัก กับคริปโตไนต์สิ่งที่ทำให้ซูเปอร์แมนอ่อนแอ ได้รับการตอบรับดีจนยอดวิวทะลุกว่า 160 ล้านครั้งบนยูทูป รวมถึงเพลตฟอร์มอื่น เขาเป็นศิลปินที่ใช้ความรัก ประสบการณ์ หนังสือ ภาพยนตร์เป็นแรงบันดาลใจในการทำเพลง

ผลงานเพลง
สตูดิโออัลบั้ม
  ชื่ออัลบั้ม  รายละเอียด  รายชื่อเพลง PUN 
 วางจำหน่าย: กันยายน 2567
 ค่าย: ยูนิเวอร์ซัล มิวสิค ประเทศไทย
 รูปแบบ: ซีดี, ดาวน์โหลดI Just Wanna Know
BF ft. URBOY TJ
Lonely In The City
Therapist
Obsessed ft. Jaonaay
(Skit)
DAY ONE
เค้าว่า
ที่เดิม
นิทานในฝัน 2024
Stay
รอที่เส้นขอบฟ้า
After the party's over
Goodbye

 ซิงเกิล 
 ปี ชื่อเพลง อันดับสูงสุด อัลบั้มไทยIW Chartบิลบอร์ด ไทยhttps://billboardth.com/ Billboard Thailand Songs 2564"KRYPTONITE" 1 1rowspan="2""MUSE" —2566"Stay" —PUN"เค้าว่า""Therapist" —2567"Goodbye" "Day one" 1"BF" "I just wanna know" "ที่เดิม"  2568"Living Death" — 

 รางวัล 
 ปี รางวัล สาขาที่เข้าชิง จากผลงาน ผลการตัดสิน 2568 THE GUITAR MAG AWARDS 2025 Best Choice Of The Year   2568 TOTY MUSIC AWARDS Thai Music Of The Year    The Best New Artist Of The Year    The Best Album Of The Year  อัลบั้ม "PUN"  2568 Kazz Awards 2025 Rising Star Of The Year
# มุฮัมมัด อิบน์ ยูซุฟ อัษษะเกาะฟี
เป็นผู้ว่าราชการแห่งรัฐเคาะลีฟะฮ์อุมัยยะฮ์ในช่วงต้นคริสต์ศตวรรษที่ 8

เขาเป็นพี่/น้องชายของอัลฮัจญาจญ์ อิบน์ ยูซุฟ ผู้ว่าราชการแห่งอิรักผู้ทรงอำนาจ โดยมุฮัมมัดดำรงตำแหน่งรองผู้ว่าราชการแก่อัลฮัจญาจญ์ที่ฟอร์ส เขาได้รับการยกย่องว่าเป็นผู้ก่อตั้งเมืองชีรอซใน ค.ศ. 693 ซึ่งกลายเป็นเมืองหลักของจังหวัดฟอร์ส ภายหลังดำรงตำแหน่งผู้ว่าราชการแห่งเยเมน เขาเสียชีวิตขณะดำรงตำแหน่งใน ค.ศ. 714/5 อุมมุลฮัจญาจญ์ บินต์ มุฮัมมัด บุตรีของเขา สมรสกับเคาะลีฟะฮ์ยะซีดที่ 2  และอัลวะลีดที่ 2  พระราชโอรส ขึ้นครองราชย์เป็นเคาะลีฟะฮ์อุมัยยะฮ์องค์ที่ 11
# อำพล พงศ์สุวรรณ
อำพล พงศ์สุวรรณ (30 พฤศจิกายน พ.ศ. 2507 – 3 เมษายน พ.ศ. 2568) เป็นอดีตข้าราชการพลเรือนไทย ดำรงตำแหน่งผู้ว่าราชการจังหวัดยะลา ตั้งแต่ปี พ.ศ. 2566 ถึง พ.ศ. 2568 อำพลถึงแก่กรรมด้วยโรคมะเร็งขณะดำรงตำแหน่ง เมื่อวันที่ 3 เมษายน พ.ศ. 2568

 ประวัติ 
 ชีวิตวัยเด็กและการศึกษา 
อำพลเกิดเมื่อวันที่ 30 พฤศจิกายน พ.ศ. 2507 ที่จังหวัดสงขลา สำเร็จการศึกษาระดับปริญญาตรีจากมหาวิทยาลัยรามคำแหง และปริญญาโทจากมหาวิทยาลัยสงขลานครินทร์
 ชีวิตครอบครัว 
อำพล สมรสกับฉลวย พงศ์สุวรรณ มีบุตรธิดารวม 2 คน

 การทำงาน 
 รับราชการ 
อำพล รับราชการเมื่อปี พ.ศ. 2529 ที่สำนักงานปลัดกระทรวงมหาดไทยและได้รับการแต่งตั้งตามลำดับจนได้เป็นหัวหน้าสำนักงานจังหวัดเมื่อปี พ.ศ. 2558 และได้รับการแต่งตั้งให้ดำรงตำแหน่งรองผู้ว่าราชการจังหวัดสงขลา, ผู้ตรวจราชการกระทรวงมหาดไทย และผู้ว่าราชการจังหวัดยะลา ในปี พ.ศ. 2558

ขณะเป็นผู้ว่าราชการจังหวัดยะลาได้จัดเตรียมรับมืออุทกภัยภาคใต้ ปี พ.ศ. 2567

หลังจากถึงแก่กรรม สุพจน์ รอดเรือง ณ หนองคาย ผู้ตรวจราชการกระทรวงได้สืบทอดตำแหน่งต่อในวันที่ 29 เมษายน พ.ศ. 2568 หลังจากนั้นได้มีประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ โดยมีพระบรมราชโองการโปรดเกล้าฯ ให้ สุพจน์ รอดเรือง ณ หนองคาย พ้นจากตำแหน่งผู้ตรวจราชการกระทรวง สำนักงานปลัดกระทรวง และแต่งตั้งให้ สุพจน์ รอดเรือง ณ หนองคาย ดำรงตำแหน่งผู้ว่าราชการจังหวัดยะลา โดยมีการประกาศในราชกิจจานุเบกษา เมื่อวันที่ 8 พฤษภาคม พ.ศ. 2568 จึงเป็นการดำรงตำแหน่งของ สุพจน์ รอดเรือง ณ หนองคาย อย่างเป็นทางการเมื่อวันที่ 8 พฤษภาคม พ.ศ. 2568 

 เสียชีวิต 
อำพล ถึงแก่กรรมเมื่อวันที่ 3 เมษายน พ.ศ. 2568 ด้วยโรคมะเร็งปอด ขณะอายุได้  และมีพิธีพระราชทานเพลิงศพเมื่อวันที่ 10 เมษายน พ.ศ. 2568 ณ วัดชลธารประสิทธิ์

 เครื่องราชอิสริยาภรณ์ 
อำพล พงศ์สุวรรณ ได้รับพระราชทานเครื่องราชอิสริยาภรณ์และเหรียญราชอิสริยาภรณ์ ดังนี้

ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๑๕๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๕ ตอนที่ ๑๙๐ ง ฉบับพิเศษ หน้า ๑๔๓, ๑๘ พฤศจิกายน ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๑๕ ตอนที่ ๔ ข หน้า ๒๙, ๒ มีนาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๔, เล่ม ๑๒๙ ตอนที่ ๒๔ ข หน้า ๖๔, ๒๗ มิถุนายน ๒๕๕๕
# แคนรึก บีแยลสกี
แคนรึก บีแยลสกี (19 มกราคม ค.ศ. 1935 – 3 มีนาคม ค.ศ. 2025) เป็นผู้กำกับภาพยนตร์ชาวโปแลนด์ ภาพยนตร์ Pastorale heroica ใน ค.ศ. 1983 นำไปฉายในเทศกาลภาพยนตร์นานาชาติมอสโก ครั้งที่ 13 เขาเสียชีวิตในวันที่ 3 มีนาคม ค.ศ. 2025 ด้วยอายุ 90 ปีNie żyje Henryk Bielski 

ผลงานภาพยนตร์ที่เลือกไว้
 Pastorale heroica (1983)
# เมียทิ้งปิ๊งน้อง
เป็นซีรีส์มังงะญี่ปุ่นที่เขียนและวาดโดย เริ่มลงพิมพ์เป็นตอนในนิตยสารมังงะแนวเซเน็งยังจัมป์รายสัปดาห์ของสำนักพิมพ์ชูเอชะในเดือนมีนาคม พ.ศ. 2565

 สื่อสิ่งพิมพ์ 
เมียทิ้งปิ๊งน้องเขียนและวาดภาพประกอบโดย เริ่มลงพิมพ์เป็นตอนในนิตยสารมังงะแนวเซเน็งยังจัมป์รายสัปดาห์ของชูเอชะ เมื่อวันที่ 10 มีนาคม พ.ศ. 2565 สปรินออฟได้รับการเผยแพร่ในนิตยสารเสริมยังจัมป์ ไดอิจิวะ เมื่อวันที่ 27 เมษายน พ.ศ. 2566 ตอนต่างๆ ได้รับการรวบรวมตีพิมพ์เป็นเล่ม(ทังโกบง) จำนวน 9 เล่ม ณ เดือนพฤษภาคม พ.ศ. 2568 สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 16 มกราคม พ.ศ. 2567

 จำนวนเล่ม
# สมศักดิ์ กิตติธรกุล
ดร. สมศักดิ์ กิตติธรกุล  (เกิด 10 มกราคม พ.ศ. 2489)  เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดกระบี่ 8 สมัย และเป็นกรรมการวิทยาลัยการท่องเที่ยวนานาชาติ มหาวิทยาลัยราชภัฏภูเก็ต อดีตประธานสภาองค์การบริหารส่วนจังหวัดกระบี่ และอดีตนายกสมาคมองค์การบริหารส่วนจังหวัดแห่งประเทศไทย

 ประวัติ 
สมศักดิ์ เกิดเมื่อวันที่ 10 มกราคม พ.ศ. 2489 ที่อำเภอเมืองกระบี่ จังหวัดกระบี่ผลเลือกตั้ง อบจ.กระบี่ “โกหงวน” คว้าชัยนั่งนายก อบจ. สมัยที่ 8 เป็นบุตรนายชิ้น กิตติธรกุล อดีตประธานสภาจังหวัดกระบี่สมศักดิ์ (โกหงวน) กิตติธรกุล นายก อบจ.กระบี่ 7 สมัย คนแรกและคนเดียว / รายงานพิเศษ - มงคล วัชรางค์กุล - มติชนสุดสัปดาห์ และนางเอี่ยน กิตติธรกุล ด้านครอบครัวสมรสกับนางวนิดา กิตติธรกุล เมื่อ 4 สิงหาคม พ.ศ. 2520 มีบุตร-ธิดา 3 คน คือ สิทธชัย กิตติธรกุล, สมิต กิตติธรกุล และศศิธร กิตติธรกุล ประธานเขตพื้นที่ภาคใต้ฝั่งอันดามัน สภาอุตสาหกรรมท่องเที่ยวแห่งประเทศไทยศศิธร กิตติธรกุล”แนะรัฐบาล ยึดโมเดลสิงคโปร์แก้ภัยแล้ง และมีญาติ คือกิตติ กิตติธรกุล สมาชิกสภาผู้แทนราษฎรจังหวัดกระบี่ สังกัดพรรคภูมิใจไทย

สำเร็จการศึกษาระดับมัธยมศึกษาตอนต้น จากโรงเรียนอำมาตย์พานิชนุกูล และโรงเรียนสวนกุหลาบวิทยาลัย ระดับมัธยมศึกษาตอนปลาย จากโรงเรียนอำนวยศิลป์ ระดับปริญญาตรี ศิลปศาสตร์บัณทิต จาก Southeastern Louisiana University สหรัฐอเมริกา ระดับปริญญาโท รัฐศาสตร์มหาบัณฑิตกิตติมศักดิ์ สาขาวิชารัฐศาสตร์ จากมหาวิทยาลัยรามคำแหง และระดับปริญญาเอก ปริญญาปรัชญาดุษฎีบัณฑิตกิตติมศักดิ์ สาขาวิชารัฐศาสตร์ จากมหาวิทยาลัยรามคำแหง

 การทำงาน 
 ธุรกิจ 
หลังจบการศึกษา เขาเริ่มต้นเส้นทางธุรกิจโดยการเปิดโรงแรมพีพี ไอส์แลนด์ คาบาน่า บนเกาะพีพีในปี พ.ศ. 2533 ถือเป็นการบุกเบิกการท่องเที่ยวของจังหวัดในยุคที่การคมนาคมยังไม่สะดวก 

 การเมือง 
สมศักดิ์ เข้าสู่การเมืองด้วยการเป็นสมาชิกสภาจังหวัดและได้รับตำแหน่งเป็นประธานสภาช่วงปี พ.ศ. 2538 ถึง พ.ศ. 2540 ก่อนจะได้รับเลือกจากสมาชิกสภาให้ดำรงตำแหน่งนายกองค์การบริหารส่วนจังหวัดกระบี่เป็นคนแรกในปี พ.ศ. 2540 หลังการปรับปรุงโครงสร้างตามพระราชบัญญัติองค์การบริหารส่วนจังหวัด พ.ศ. 2540หนึ่งเดียวในไทย โกหงวน กับเส้นทางนายก อบจ.กระบี่ สมัยที่ 8 โดยสมศักดิ์ลาออกจากตำแหน่งเมื่อวันที่ 15 ธันวาคม พ.ศ. 2543 ก่อนจะได้รับเลือกให้กลับมาดำรงตำแหน่งเมื่อวันที่ 5 เมษายน พ.ศ. 2544

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยประจําปี ๒๕๕๘, เล่ม ๑๓๒ ตอนที่ ๓๑ ข หน้า ๑๐๐, ๔ ธันวาคม ๒๕๕๘
ราชกิจจานุเบกษา, พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยชั้นต่ำกว่าสายสะพายประจําปี ๒๕๕๖, เล่ม ๑๓๑ ตอนที่ ๑๑ ข หน้า ๒, ๑๕ พฤษภาคม ๒๕๕๗
# วัดเกาะราษฎร์ศรัทธาธรรม
วัดเกาะราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเสนา จังหวัดพระนครศรีอยุธยา พื้นที่ตั้งวัด มีจํานวน 6 ไร่ 40 ตารางวา โฉนดเลขที่ 14075

วัดเกาะราษฎร์ศรัทธาธรรม เดิมเรียกว่า วัดเกาะ สร้างขึ้นเป็นวัดตั้งแต่ประมาณ พ.ศ. 2385 ได้รับพระราชทานวิสุงคามสีมา เมื่อ พ.ศ. 2428 

อาคารเสนาสนะประกอบด้วยอุโบสถสร้างเมื่อ พ.ศ. 2489 ศาลาการเปรียญสร้างเมื่อ พ.ศ. 2505 หอสวดมนต์ กุฏิสงฆ์ หอระฆัง ศาลาบำเพ็ญกุศล ฌาปนสถาน ปูชนียวัตถุ ประกอบด้วยพระประธานประจำอุโบสถ เป็นพระพุทธรูปปางมารวิชัย สร้างเมื่อ พ.ศ. 2428 พระประธานประจำศาลาการเปรียญ เป็นพระพุทธรูปปางมารวิชัย พระปรางค์ และเจดีย์
# อุมมุลฮัจญาจญ์ บินต์ มุฮัมมัด
อุมมุลฮัจญาจญ์ บินต์ มุฮัมมัด  เป็นพระมเหสีหลักที่มีชื่อเสียงของยะซีดที่ 2 เคาะลีฟะฮ์แห่งรัฐเคาะลีฟะฮ์อุมัยยะฮ์องค์ที่ 9 และพระราชมารดาของอัลวะลีดที่ 2 เคาะลีฟะฮ์อุมัยยะฮ์องค์ที่ 11
พระประวัติ
พระนามเต็มของพระนางคือ อุมมุลฮัจญาจญ์ บินต์ มุฮัมมัด อิบน์ ยูซุฟ อัษษะเกาะฟี โดยอยู่ในเผ่าอัษษะเกาะฟี

ยะซีดสร้างสายสัมพันธ์ทางสมรสกับครอบครัวของอัลฮัจญาจญ์ อิบน์ ยูซุฟ (เสียชีวิต ค.ศ. 714) อุปราชผู้ทรงอำนาจในอิรัก แก่เคาะลีฟะฮ์อับดุลมะลิก พระราชบิดา และอัลวะลีดที่ 1  พระอนุชา/เชษฐา พระองค์สมรสกับอุมมุลฮัจญาจญ์ หลานสาวของอัลฮัจญาจญ์ ผู้เป็นธิดาของมุฮัมมัด อิบน์ ยูซุฟ อัษษะเกาะฟี ในสมัยพระปิตุลา พระนางให้กำเนิดพระราชโอรสแก่ยะซีด ได้แก่: อัลฮัจญาจญ์ที่สิ้นพระชนม์แต่วัยเยาว์ และอัลวะลีดที่ 2 ที่ขึ้นเป็นเคาะลีฟะฮ์ใน ค.ศ. 743

อุมมุลฮัจญาจญ์กลายเป็ยพระมเหสีผู้ทรงอิทธิพลอย่างมากของยะซีดที่ 2 อัลวะลีด พระราชโอรสองค์ที่ 2 ที่เสด็จพระราชสมภพใน ค.ศ. 709 ถือเป็นผู้มีสิทธิ์ในราชบัลลังก์เคาะลีฟะฮ์

ยะซีดที่ 2 พระสวามี สวรรคตจากวัณโรคที่อิรบิด เมืองในเขตย่อยบัลกออ์ที่ญุนด์ดิมัชก์ (เขตทหารดามัสกัส เทียบเท่าบริเวณทรานส์จอร์แดน) ในวันที่ 24 ชะอ์บาน ฮ.ศ. 105 (26 มกราคม ค.ศ. 724) อัลวะลีด พระราชโอรส หรือ ฮิชาม พระอนุชา/เชษฐาร่วมพระราชบิดา เป็นผู้นำละหมาดพระศพ ยะซีดตั้งใจแต่งตั้งอัลวะลีดเป็นผู้สืบทอดตำแหน่ง แต่มัสละมะฮ์ อิบน์ อับดุลมะลิกโน้มน้าวให้แต่งตั้งฮิชาม อิบน์ อับดุลมะลิกแทน จากนั้นจึงค่อยเป็นอัลวะลีด

อุมมุลฮัจญาจญ์ในรัชสมัยของพระสวามีหรือในรัชสมัยของฮิชาม พระเทวัน
# วีร์กีลยุช กรึญ
วีร์กีลยุช กรึญ (9 มิถุนายน ค.ศ. 1928 – 3 กันยายน ค.ศ. 1986) เป็นนักแสดงชาวโปแลนด์ เขาปรากฏในภาพยนตร์และรายการโทรทัศน์กว่า 60 ดรื่องในช่วง ค.ศ. 1964 ถึง 1986 ในเทศกาลภาพยนตร์นานาชาติมอสโก ครั้งที่ 13 เขาชนะรางวัลนักแสดงดีเด่นในบทบาทจากเรื่อง Pastorale heroica

ผลงานภาพยนตร์ที่เลือกไว้
 Matthew's Days (1968)
 How I Unleashed World War II (1969)
 Pastorale heroica (1983)
# พรรคพร้อม
พรรคพร้อม (ย่อ: พ.) เป็นพรรคการเมืองไทย ก่อตั้งเมื่อวันที่ 28 มกราคม พ.ศ. 2565 โดยมีชื่อเดิมว่าพรรคชาติรุ่งเรืองพรรคชาติรุ่งเรือง จัดประชุมตั้งพรรค เลือก ‘พิมไหมทอง’ นั่งหัวหน้า ชูสร้างคนรุ่นใหม่ ช่วยปชช.และประเทศชาติ ปัจจุบันมีพิมไหมทอง ศักดิพัตโภคิน เป็นหัวหน้าพรรค และภัควัฒน์ ธรรมครุฑทิพย์ เป็นเลขาธิการพรรค

 ประวัติ 
พรรคชาติรุ่งเรือง ก่อตั้งเมื่อวันที่ 28 มกราคม พ.ศ. 2565 ชื่อย่อว่า "ชรร." โดยมีพิมไหมทอง ศักดิพัตโภคิน เป็นหัวหน้าพรรคคนแรก และกัณตพัฒน์ เตชะกมลสุข เป็นเลขาธิการพรรคคนแรก 
130px|thumb|ตราสัญลักษณ์เดิมขณะเป็นพรรคชาติรุ่งเรือง|left
130px|thumb|ตราสัญลักษณ์ใหม่ของพรรคชาติรุ่งเรือง|left
ต่อมาเปลี่ยนแปลงชื่อพรรคว่า "พรรคพร้อม" ชื่อย่อ "พ." โดยพิมไหมทอง ศักดิพัตโภคิน เป็นหัวหน้าพรรคเช่นเดิม และมารุต พิสุทธิพันธ์พงศ์ เป็นเลขาธิการพรรคพรรค"พร้อม"ปรับทัพ หวังเป็นทางเลือกใหม่สู้ศึกเลือกตั้งปี 70

ในวันที่ 19 กุมภาพันธ์ พ.ศ. 2568 พรรคพร้อมได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกพิมไหมทอง ศักดิพัตโภคิน ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของภัควัฒน์ ธรรมครุฑทิพย์

 บุคลากร 
 หัวหน้าพรรค 
 ลำดับ   รูป   ชื่อ  เริ่มวาระ  สิ้นสุดวาระ พรรคชาติรุ่งเรือง 1 100px พิมไหมทอง ศักดิพัตโภคิน 28 มกราคม พ.ศ. 2565 7 กันยายน พ.ศ. 2567พรรคพร้อม 1 (1) 100px พิมไหมทอง ศักดิพัตโภคิน 7 กันยายน พ.ศ. 2567 ปัจจุบัน

 การเลือกตั้ง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคชาติรุ่งเรืองส่งผู้สมัครในระบบแบ่งเขต 3 คน และส่งผู้สมัครแบบบัญชีรายชื่อ 11 คน ผลการเลือกตั้งปรากฎว่าไม่ได้รับการเลือกตั้ง

ต่อมาพรรคชาติรุ่งเรืองได้เปลี่ยนชื่อพรรค เป็นพรรคพร้อม และได้ส่งผู้สมัครรับเลือกตั้งในนามพรรคครั้งแรกในการเลือกตั้งสมาชิกสภาผู้แทนราษฎรจังหวัดนครศรีธรรมราช เขต 8 แทนตำแหน่งที่ว่าง พ.ศ. 2568 ซึ่งทางพรรคได้ส่งว่าที่พันตรี กวี ไกรทอง'พรรคพร้อม' เคาะ 'ว่าที่พันตรีกวี ไกรทอง' สู้ศึกเลือกตั้งซ่อมสส. เขต 8 เมืองคอน แต่ไม่ได้รับเลือกตั้ง

 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด ที่นั่งเปลี่ยน สถานภาพพรรค ผู้นำเลือกตั้ง  2566  4,433   ไม่ได้รับเลือกตั้ง พิมไหมทอง ศักดิพัตโภคิน 

 ผลการเลือกตั้งซ่อมสมาชิกสภาผู้แทนราษฎร 
 เขตเลือกตั้ง วันเลือกตั้ง ผู้สมัคร คะแนน ผลการเลือกตั้ง นครศรีธรรมราช เขต 8 27 เมษายน พ.ศ. 2568 ว่าที่พันตรี กวี ไกรทอง 238  พ่ายแพ้
# มาลิซอินวอนเดอร์แลนด์
มาลิซอินวอนเดอร์แลนด์  เป็นภาพยนตร์สั้นแนวทดลองสัญชาติอเมริกันใน ค.ศ. 1982 ที่อิงจากวรรณกรรมอลิซในแดนมหัศจรรย์ใน ค.ศ. 1865 โดยลูอิส แคร์รอล โดยเล่าถึงเรื่องราวการเดินทางของอลิซในแดนมหัศจรรย์ผ่านแอนิเมชันหลอนประสาทของตัวละครหลักในนิยาย โดยมีทั้งภาพเปลือย การเปลี่ยนรูปร่างตัวละคร และเสียงประกอบที่บูดเบี้ยว ภาพยนตร์นี้ถือเป็นผลงานของวินซ์ คอลลินส์ที่รู้จักกันดีที่สุด

บุคลากร
 วินซ์ คอลลินส์: กำกับ, ตัดต่อภาพยนตร์, แอนิเมชัน
 มิวาโกะ: ออกแบบกราฟิก

โฮมมีเดีย
มาลิซอินวอนเดอร์แลนด์ ได้รับการรวมอยู่ในดีวีดีรวมภูมิภาค 1 General Chaos: Uncensored Animation ที่ออกจำหน่ายเมื่อวันที่ 6 กุมภาพันธ์ ค.ศ. 1998

คำตอบรับ
หลังเปิดตัวครั้งแรกในปี 1982 "มาลิซอินวอนเดอร์แลนด์"สร้างเสียงวิจารณ์ด้วยภาพทางเพศแบบเหนือจริง อย่างไรก็ตาม ใน ค.ศ. 2009 ภาพยนตร์สั้นนี้ได้รับความนิยมอย่างกว้างขวางขึ้นจากเว็บไซต์แบ่งปันวิดีโออย่างยูทูบ
# โรโกฌิเนอ
โรโกฌิเนอ (, นามชี้เฉพาะ:) เป็นเมืองและเทศบาลในเทศมณฑลติรานา มีศุนย์กลางอยู่ในภูมิภาคที่ราบลุ่มภาคตะวันตกของประเทศแอลเบเนีย ก่อตั้งขึ้นในการปฏิรูปการปกครองท้องถิ่นเมื่อ ค.ศ. 2015 โดยควบรวมอดีตเทศบาลโกเซอ, Kryevidh, เลกัย, โรโกฌิเนอ และซีนาบัลลัยให้เป็นหน่วยเทศบาล ที่ตั้งของเทศบาลคือเมืองโรโกฌิเนอ

 ประชากร 

ประชากรในเทศบาลตามสำมะโน ค.ศ. 2023 มี 12,567 คน ในจำนวนนี้อาศัยอยู่ในหน่วยเทศบาล 5,002 คน ในพื้นที่ทั้งหมด  ประชากรส่วนใหญ่มีเชื้อสายแอลเบเนีย
# ตำบลฆอแนนแดบีเลแชร์กี
ฆอแนนแดบีเลแชร์กี  เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านฆูจีนเป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 15,102 คนใน 3,576 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 15,946 คนใน 4,400 ครัวเรือน สำมะโนล่าสุดใน ค.ศ. 2016 ระบุประชากรที่ 14,374 คนใน 4,500 ครัวเรือน หมู่บ้านที่มีประชากรมากที่สุดในบรรดา 24 หมู่บ้านคือฆูจีนที่มีประชากร 2,633 คน

หมู่บ้านอื่น ๆ ในตำบลนี้ ได้แก่ แอลียอบอด, แอนแดบีล, แบฟรอเจร์ด, แฆเมส, แมแจเรฮ์ และโทว์แลช
# ไอแพด แอร์ (รุ่นที่ 6)
ไอแพด แอร์ (รุ่นที่ 6)   เป็น แท็บเล็ตคอมพิวเตอร์ ที่พัฒนาและทำการตลาดโดย แอปเปิล และเปิดตัวโดย แอปเปิล เมื่อวันที่ 7 พฤษภาคม ค.ศ. 2024 โดยเปิดให้สั่งซื้อล่วงหน้าในวันเดียวกัน และวางจำหน่ายเมื่อวันที่ 15 พฤษภาคม ค.ศ. 2024  เป็นรุ่นต่อจาก  ไอแพด แอร์ (รุ่นที่ 5) และมีให้เลือก 4 สี ได้แก่ สีน้ำเงิน สีม่วง สีเทาสเปซเกรย์ และสีสตาร์ไลท์  ไอแพด แอร์ (รุ่นที่ 6) เป็นไอแพด แอร์ รุ่นแรกที่มีรุ่น 13 นิ้ว ร่วมกับรุ่น 11 นิ้วที่มีอยู่เดิม  

 คุณสมบัติ 

 ฮาร์ดแวร์ 
ไอแพด แอร์ รุ่นที่ 6 ใช้ชิป แอปเปิล เอ็ม 2 พร้อม RAM 8 GB และหน่วยความจำในตัว 128 GB แต่สามารถอัปเกรดหน่วยความจำเป็น 256 GB 512 GB และ 1 TB ตามลำดับ โดยมีค่าธรรมเนียมเพิ่มเติม  ชิป M2 มีแกน CPU 8 แกนและแกน GPU 9 แกน 

นอกจากนี้ยังใช้ หน้าจอ Liquid Retina ที่มีความสว่าง 500 นิต และ ช่องสี P3 อีกด้วย รุ่น 11 นิ้วยังมีจอแสดงผลขนาด 2360 x 1640 พิกเซล ในขณะที่รุ่น 13 นิ้วมีจอแสดงผลขนาด 2732 x 2048 พิกเซลพร้อมความสว่าง 600 นิต ทั้งสองรุ่นยังรองรับ Apple Pencil Pro และ Apple Pencil (USB-C) อีกด้วย นอกจากนี้ยังมีกล้องหน้าและกล้องหลัง 12 MP พร้อม Smart HDR 4 และภาพพาโนรามาสูงสุด 63 MP อีกด้วย เช่นเดียวกับรุ่นก่อนหน้า ไอแพด แอร์ (รุ่นที่ 6) ก็มี Touch ID ที่รวมเข้ากับปุ่มเปิดปิ ด้วยเช่นกัน 

 การเชื่อมต่อ 
ไอแพด แอร์ (รุ่นที่ 6) มาพร้อมพอร์ต USB-C สำหรับชาร์จและเชื่อมต่ออุปกรณ์เสริม พอร์ตนี้มีความสามารถในการถ่ายโอนข้อมูลด้วยความเร็ว 10 Gbit/s (ประมาณหนึ่งหมื่นล้านบิตต่อวินาที 1.25 GB/s หรือประมาณ 1.25 พันล้านไบต์ต่อวินาที) พร้อมด้วยความสามารถของ DisplayPort ช่วยให้สามารถเชื่อมต่อกับจอภาพภายนอกได้ ไอแพด แอร์ (รุ่นที่ 6) ยังมาพร้อมกับการเชื่อมต่อ WiFi 6E (802.11ax) และ Bluetooth 5.3 บนทุกรุ่น โดยรุ่นเซลลูลาร์จะเพิ่มการรองรับ 5G ความถี่ต่ำกว่า 6 GHz เข้ามาด้วย "iPad Air - Technical Specifications". 

เช่นเดียวกับรุ่นก่อนหน้านี้ ไอแพด แอร์ (รุ่นที่ 6) ยังเข้ากันได้กับ Magic Keyboard สำหรับ ไอแพด 

 กล้องถ่ายรูป 
กล้องด้านหน้า: 12 MP รูรับแสง ƒ/2.0 โหมดถ่ายภาพต่อเนื่อง โหมดตั้งเวลา การควบคุมแสง การตรวจจับใบหน้า Smart HDR 4 การจับภาพสีกว้าง ระบบป้องกันภาพสั่นไหวอัตโนมัติ แฟลช Retina บันทึกวิดีโอ HD 1080p และเวทีกลาง

กล้องด้านหลัง: 12 ล้านพิกเซล การรับแสง ƒ/1.8 เลนส์ 5 องค์ประกอบ โหมดถ่ายภาพต่อเนื่อง โหมดตั้งเวลา การควบคุมแสง ลดสัญญาณรบกวน การตรวจจับใบหน้า ฟิลเตอร์ IR ไฮบริด Live Photos พร้อมระบบกันสั่น โฟกัสอัตโนมัติพร้อม Focus Pixels การตรวจจับใบหน้า Smart HDR 4 พาโนรามา การถ่ายภาพสีกว้าง ระบบกันสั่นอัตโนมัติ บันทึกวิดีโอ 2160p 4K 60fps ระบบกันสั่นสำหรับวิดีโอ สโลว์โมชั่น และไทม์แลปส์

 ไทม์ไลน์ 

 หมายเหตุ
# ตำบลแซนแจแบเดแชร์กี
แซนแจแบเดแชร์กี  เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านโลนแบร์เป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 4,842 คนใน 1,054 ครัวเรือน ต่อมามีประชากรลดลงเหลือ 4,240 คนใน 1,108 ครัวเรือนตามสำมะโน ค.ศ. 2011 และสำมะโนล่าสุดใน ค.ศ. 2016 ระบุประชากรที่ 3,207 คนใน 973 ครัวเรือน หมู่บ้านที่มีประชากรมากที่สุดในบรรดา 16 หมู่บ้านคือโลนแบร์ที่มีประชากร 921 คน

หมู่บ้านอื่น ๆ ในตำบลนี้ ได้แก่ แอฆบูลอฆ, โมสแทแฟลู และโอว์ชฆอเซโอลยอ
# เจ้าชายลูทวิช คารัลแห่งบาวาเรีย
เจ้าชายลูทวิช คารัลแห่งบาวาเรีย (พระนามเต็ม: ลูทวิช คารัล มารีอา อันโทน ฌอแซ็ฟ; 22 มิถุนายน พ.ศ. 2456 – 17 ตุลาคม พ.ศ. 2551) ทรงเป็นเจ้าชายแห่งเยอรมัน สายราชวงศ์วิทเทิลส์บัค และเป็นพระราชนัดดา (หลานปู่) ในพระเจ้าลูทวิชที่ 3 แห่งบาวาเรีย
 พระประวัติ 
พระองค์ประสูติเมื่อปี พ.ศ. 2456 เป็นพระโอรสพระองค์ใหญ่ในเจ้าชายฟรันทซ์แห่งบาวาเรีย และ เจ้าหญิงอีซาแบลลา อันโทเนียแห่งคร็อย พระบิดาเป็นพระราชโอรสในพระเจ้าลูทวิชที่ 3 แห่งบาวาเรีย ทรงเป็นพระภาติยะ (หลานลุงฝ่ายพ่อ) ในเจ้าชายรูพเพ็ชลท์ มกุฎราชกุมารแห่งบาวาเรีย ทรงมีพระพี่น้องร่วมพระครรภ์ คือเจ้าหญิงมารีอา เอลีซาเบ็ทแห่งบาวาเรีย , เจ้าหญิงอเดิลกุลเดอ มารีอาแห่งบาวาเรีย , เจ้าหญิงเอเลโอนอเรอ มารีแห่งบาวาเรีย , เจ้าหญิงโดโรธีอา เตเรซาแห่งบาวาเรีย และ เจ้าชายรัสโซแห่งบาวาเรีย

หลังจากmi'สำเร็จการศึกษาจากโรงเรียนแม็กซิมิเลียน (ตั้งอยู่ในเมืองชวาบิง เมืองมิวนิก) ทรงศึกษาเกี่ยวกับป่าไม้ที่มหาวิทยาลัยในฮังการี ในปี พ.ศ. 2482 เช่นเดียวกับชายหนุ่มชาวเยอรมันส่วนใหญ่ในวัยเดียวกัน ทรงถูกเกณฑ์เข้ากองทัพโดยทำหน้าที่เป็นเกบิร์กสเยเกอร์ อย่างไรก็ตาม อาชีพการงานของพระองค์ในกองทัพเยอรมันนั้นสั้นมาก ในช่วงต้นปี พ.ศ. 2484 พระองค์ได้รับการปลดจากหน้าที่การรบทั้งหมดอันเป็นผลจากคำสั่งจากเบื้องบนซึ่งห้ามสมาชิกราชวงศ์ของเยอรมนีเข้าร่วมในปฏิบัติการทางทหาร ทรงใช้เวลาที่เหลือของสงครามที่ซาร์วาร์ในฮังการี ซึ่งครอบครัวของพระองค์เป็นเจ้าของปราสาท ในปีพ.ศ. 2488 ครอบครัวของพระองค์เสด็จออกจากฮังการีและไปตั้งรกรากที่เมืองชตาร์นแบร์ค
 พระประวัติ 
พระองค์ทรงเสกสมรสกับ เจ้าหญิงเอียร์มิงการ์ทแห่งบาวาเรีย พระญาติของพระองค์ (พระธิดาใน เจ้าชายรูพเพ็ชลท์ มกุฎราชกุมารแห่งบาวาเรีย) เมื่อวันที่ 20 กรกฎาคม พ.ศ. 2493 มีพระบุตรดังนี้
 เจ้าชายลูอิทพ็อลท์แห่งบาวาเรีย
เจ้าหญิงเอียร์มิงการ์ท มารีอาแห่งบาวาเรีย
เจ้าหญิงฟิลิปปาแห่งบาวาเรีย

หลีงการทิวงคตของ เจ้าชายรูพเพ็ชลท์ มกุฎราชกุมารแห่งบาวาเรีย) ในปี พ.ศ. 2498 พระองค?และพระชายาได้เสด็จไปประทับ ณ พระตำหนักขององค์มกุฎราขกุมารผู้ล่วงลับ นอกจากนี้ พระองค์ยีงเป็นอัศวินใหญ่แห่งเครื่องราชอิสริยาภรณ์ขนแกะทองคำ โดยพระองค์เป็นพระราชวงศ์ฝ่ายหน่าของบาวาเรียที่มีพระชันษายืนยาว ก่อนจะสิ้นพระชนม์เมื่อวันที่ 17 ตุลาคม พ.ศ. 2551 สิริพระชันษา 95 ปี จากพระโรคพระปัปผาสะบวม
 อ้างอิง 
Adalbert Prinz von Bayern. Die Wittelsbacher: Geschichte unserer Familie. München: Prestel Verlag, 1979.
# ถ้วย
ถ้วย เป็นภาชนะเปิดด้านบนที่ใช้สำหรับใส่ของเหลวเพื่อดื่ม โดยทั่วไปจะมีรูปทรงคล้ายครึ่งวงกลม ปากแบนและมักมีความจุประมาณ  ถ้วยอาจทำจากเครื่องปั้นดินเผา (รวมถึงพอร์ซเลน) แก้ว โลหะ ไม้ หิน พอลิสไตรีน พลาสติก เครื่องเขิน หรือวัสดุอื่น ๆ โดยปกติแล้วเมื่อดื่มจะต้องสัมผัสกับปากถ้วย ซึ่งแตกต่างจากภาชนะอาหาร และอุปกรณ์ดื่มรูปแบบอื่น ๆ เช่น เหยือก
# ภาษากวารานี
ภาษากวารานี  เป็นภาษาในทวีปอเมริกาใต้ ที่อยู่ในกลุ่มภาษาตูปิ–กวารานี ของ ตระกูลภาษาตูปิอัน เป็นหนึ่งในภาษาราชการของประเทศปารากวัย (ร่วมกับภาษาสเปน) โดยประชากรส่วนใหญ่พูดภาษานี้ และประชากรในชนบทครึ่งหนึ่งที่พูดภาษานี้เพียงภาษาเดียว

ภาษาถิ่นต่าง ๆ ของภาษานี้พูดโดยชุมชนในประเทศเพื่อนบ้าน รวมถึงบางส่วนของภาคตะวันออกเฉียงเหนือของอาร์เจนตินา ภาคตะวันออกเฉียงใต้ของโบลิเวีย และภาคตะวันตกเฉียงใต้ของบราซิล เป็นภาษาทางการที่สองของรัฐกอร์ริเอนเตสของอาร์เจนตินา ตั้งแต่ปี 2004 และที่เมืองตากูรูของบราซิลตั้งแต่ปี 2010 ภาษากวารานียังเป็นหนึ่งในสามภาษาทางการของกลุ่มตลาดร่วมอเมริกาใต้ตอนล่างร่วมกับภาษาสเปนและภาษาโปรตุเกส
# โยฮัน ฟัน เดน ดรีชเชอ
โยฮัน ฟัน เดน ดรีชเชอ (16 มิถุนายน ค.ศ. 1953 – 1 กุมภาพันธ์ ค.ศ. 2025) เป็นนักการเมืองชาวเบลเยียมที่อยู่ในพรรคพันธมิตรเฟลมิชใหม่ (N-VA)

หลังจากเรียนจบสาขาวิชาการพาณิชย์และการคลังที่ Hogeschool-Universiteit Brussel เขาทำงานให้กับ KPMG และสอนหนังสือนอกเวลาในสถาบันที่เขาเคยเรียน ใน ค.ศ. 2014 เขาได้รับเลือกให้เป็นสมาชิกรัฐสภาแคว้นนครหลวงบรัสเซลส์

ฟัน เดน ดรีชเชอเสียชีวิตที่ De Panne ในวันที่ 1 กุมภาพันธ์ ค.ศ. 2025 ด้วยอายุ 71 ปี
# มหาวิทยาลัยจุนเท็นโด
มหาวิทยาลัยจุนเท็นโด  เป็นมหาวิทยาลัยเอกชน ตั้งอยู่ในเขตบุงเกียว กรุงโตเกียว ประเทศญี่ปุ่น โดยมีสำนักงานใหญ่ตั้งอยู่ในวิทยาเขตบุงเกียว ซึ่งเป็นที่ตั้งของคณะแพทยศาสตร์ และอีกวิทยาเขตหนึ่งอยู่ที่เมืองอินไซ จังหวัดชิบะ สำหรับคณะวิทยาศาสตร์สุขภาพและการกีฬา

มหาวิทยาลัยก่อตั้งขึ้นในปี ค.ศ. 1946 แต่มีรากฐานมาจากโรงเรียนแพทย์ที่ก่อตั้งขึ้นในปี ค.ศ. 1838 มีชื่อเล่นว่า “จุนได” (Jundai)

 วิทยาเขต 

 วิทยาเขตฮงโง-โอชาโนมิซุ : บุงเกียว, โตเกียว 
 วิทยาเขตซากูระ : อินไซ, จังหวัดชิบะ 
 วิทยาเขตอูรายาซุ : อูรายาซุ, จังหวัดชิบะ 
 วิทยาเขตมิชิมะ : มิชิมะ, จังหวัดชิซูโอกะ 

 คณะ 

 คณะเภสัชศาสตร์
 คณะวิทยาศาสตร์สุขภาพและการกีฬา
 คณะการดูแลสุขภาพและพยาบาลศาสตร์
 คณะวิทยาศาสตร์สุขภาพและพยาบาลศาสตร์
 คณะศิลปศาสตร์นานาชาติ

 ศิษย์เก่าที่มีชื่อเสียง 

 นักกีฬา 

 มาซาทาดะ อิชิอิ, ผู้จัดการทีมฟุตบอล
 ทาเคฮิโระ คาชิมะ, นักยิมนาสติก
 เรียวเฮ คาโตะ, นักยิมนาสติก
 ฮิโรชิ นานามิ, นักฟุตบอล
 เรโอะ ฮาตาเตะ,นักฟุตบอล
 ทัตสึยะ ฮาเซงาวะ, นักฟุตบอล
 นาโอโตะ คามิฟูกูโมโตะ, นักฟุตบอล
 ไดจิ ซูซูกิ, นักว่ายน้ำ
 ยูซูเกะ ซูซูกิ, นักเดินเร็ว
 ชินจิ ทากาฮิระ, นักวิ่ง
 ยูซูเกะ ทานากะ, นักยิมนาสติก
 ฮิโรยูกิ โทมิตะ, นักยิมนาสติก
 อิซาโอะ โยเนดะ, นักยิมนาสติก
 คาซูมะ คายะ, นักยิมนาสติก
 คาเกรุ ทานิงาวะ, นักยิมนาสติก
 วาตารุ ทานิงาวะ, นักยิมนาสติก
 ไดกิ ฮาชิโมโตะ, นักยิมนาสติก